പൂഞ്ച് ജില്ലയില് രണ്ടു സൈനികര്ക്ക് വീരമൃത്യു പൂഞ്ച്: പൂഞ്ച് ജില്ലയില് ഭീകരരുമായുണ്ടായ ഏറ്റുമുട്ടലില് രണ്ടു സൈനികര്ക്ക് വീരമൃത്യു. ജൂനിയര് കമാന്ഡ് ഓഫീസറും ജവാനുമാണ് മരിച്ചത്. വ്യാഴാഴ്ച ഭീകരരുമായുണ്ടായ ഏറ്റുമുട്ടലില് ഇവര്ക്ക് ഗുരുതര പരിക്കേറ്റിരുന്നു. തുടര്ന്ന് ഇവരെ ആശുപത്രിയില് പ്രവേശിപ്പിച്ചുവെങ്കിലും മരണം സംഭവിക്കുകയായിരുന്നു. പൂഞ്ച്രജൗരി വനമേഖലയില് വച്ചാണ് ഏറ്റുമുട്ടലുണ്ടായത്. ഏറ്റുമുട്ടല് തുടരുന്ന സാഹചര്യത്തില് ജമ്മുപൂഞ്ച്രജൗരി ഹൈവേ അടച്ചു. ഒക്ടോബര് 10ന് സുരക്ഷാസേനയുമായി ഏറ്റുമുട്ടിയ അതേ ഭീകരരുമായാണ് ഇപ്പോഴും ഏറ്റുമുട്ടല് തുടരുന്നത്. കഴിഞ്ഞ നാല് ദിവസങ്ങളായി ഭീകരരെ പിടികൂടാനുള്ള ശ്രമത്തിലാണ് സുരക്ഷാസേന. എന്നാല് മലനിരകളില് ഒളിഞ്ഞിരുന്നാണ് ഭീകരര് ആക്രമണം അഴിച്ചു വിടുന്നത്.